এবার দেবীর আগমন ও গমন কোন বাহনে?

কলকাতা: আর মাত্র ৩০ দিন! ২১ সেপ্টেম্বর মহালয়া (Mahalaya 2025)। দেবীপক্ষের শুরু। ২৯ সেপ্টেম্বর থেকে ২ অক্টোবর সেই চারটে দিনের জন্য অপেক্ষায় বঙ্গবাসী। দুর্গাপুজো (Durga Puja 2025) মানেই একটা প্রশ্ন, দেবীর আগমন ও গমন কোন বাহনে? কিন্তু আদৌ এর সঙ্গে শুভ-অশুভর যোগ রয়েছে?

শাস্ত্র বলছে এবার দেবীর আগমন গজে। গজে আগমন শান্তি সমৃদ্ধির প্রতীক। এই সময় পৃথিবী শস্য শ্যামলা হয়ে ওঠে। এবছর দেবীর গমন দোলনায়। ফল মহামারী বা মড়ক। তবে এই শুভ এবং অশুভর যোগ কীভাবে নির্ধারিত হয়?

আরও পড়ুন: মেট্রো উদ্বোধন নিয়ে মোদিকে কুণাল ঘোষের ‘পাঁচ’ প্রশ্ন

বিখ্যাত ইতিহাসবিদ, মহাকাব্য ও পুরাণ বিশেষজ্ঞ নৃসিংহপ্রসাদ ভাদুড়ী জানিয়েছেন, দেবীর আগমন ও গমন কখনই অমঙ্গলের হতে পারে না। মা আসছেন। বাপের বাড়ি পাঁচদিন থেকে চলে যাবেন। সেই আসা অমঙ্গলসূচক হতেই পারেনা। অনেকে আবার বারের হিসেবে গমন ও আগমনের হিসেব করেন। যদিও অর্থহীন। সোমবার শিবপুজো করার মতো বিষয়কে যেভাবে ব্যাখ্যা করা যায়, সেভাবে কিন্তু দেবী দুর্গার গমন ও আগমনের হিসেবের বিষয়টিকে ব্যাখ্যা করা যায় না।